Շոնա Մաքդոնալդ

**Շոնա Մաքդոնալդ** (, ), շոտլանդացի դերասանուհի։ Իր կարիերան սկսել է *«Պարտքեր ժողովողը»* (1999) ֆիլմում նկարահանվելով։ Նրա կարիերայում բեկումնային էր Սեմ Բաքսթոնի դերի կատարումը *«Սփուքներ»* հեռուստասերիալում (2003–2004): Շոնան ավելի մեծ ճանաչում ու համբավ ձեռք բերեց *[[Վայրէջք (ֆիլմ)|The Descent]]* (2005) սարսափ ֆիլմում Սառա Քարթերի դերի տպավորիչ կատարման շնորհիվ։ Այդ աշխատանքի համար առաջադրվեց Սատուրն մրցանակի լավագույն դերասանուհու համար, հռչակվեց ճիչի թագուհի։ Նա կրկնեց իր դերը  *The Descent Part 2-ում* (2009)։

Մաքդոնալդը շարունակել է գլխավոր դերեր խաղալ սարսափ ֆիլմերում՝ մարմնավորելով Ադելաիդային *«Մուտանտ քրոնիկներ*»-ում (2008), Քեյթին՝ «»-ում (2015 թ.), Դանային՝ «*Եղունգներ»-ում* (2017թ.) և դոկտոր Էլ Քրայսլերին՝ « *Սպիտակ պալատում* » (2018թ.),. վերջինիս համար նա արժանացավ Շոտլանդական BAFTA մրցանակի լավագույն դերասանուհի անվանակարգում։ Մաքդոնալդի հիշարժան դերասանական աշխատանքներից են նաև Քերոլ Ռոբերթսոնի  (''«Կեղտ»'' ֆիլմում, 2013), Ագնես Մունսիի  *(«Հարազատ հայացքով»* հեռուստասերիալում, 2016), օդաչուի  *(Աստղային պատերազմներ. վերջին ջեդայը»,* 2017) և հոգեբույժ դոկտոր Ուոլեսի  (*The Cry* մինի-սերիալում, 2018) դերերի կատարումները, որոնք արժանացել են կինոսիրողների ջերմ ընդունելությանը և քննադատների դրվատական գրախոսականներին։ Նա պրոֆեսոր Սքվաքենքլակի ձայնն է 80-ականների *«Վտանգավոր մկնիկը»* անիմացիոն հեռուստասերիալի՝ 2015 թվականին վերածնված տարբերակի մեջ (2015-ից մինչ այժմ)։

Մաքդոնալդը Էդինբուրգի երիտասարդական թատրոնի՝ Բելֆիլդում գործող մասնաճյուղի գեղարվեստական ղեկավարն է՝ սկսած 2014 թվականից : Նա նաև հրապարակային խոսքի դասընթացներ է վարում իր սեփական ընկերության միջոցով, որը կոչվում է If In Doubt Shout:

## Կենսագրություն
Շոնա Մաքդոնալդը ծնվել է Մալայզիայում, երբ հայրն աշխատում էր այդ երկրում։ Երեք տարեկանում վերադարձել հայրենի Էդինբուրգ ՝ Շոտլանդիա։ Մանուկ հասակում նա շատ ամաչկոտ էր, լեզվական խնդիր ուներ, և հարկ եղավ դիմելու լոգոպեդի օգնությանը։ Մոր դրդմամբ անդամագրվել է երաժշտական թատրոնին,  չորս տարեկանում հանդես եկել իր առաջին դերակատարմամբ՝ Պորտոբելլոյի եկեղեցու սրահում մարմնավորելով փերու կերպարը։ Նա հաճախել է Պորտոբելլոյի Towerbank հիմնական դպրոցը։

12 տարեկանում Մաքդոնալդն անդամագրվել է Մյուսելբուրգի Բրունտոն երիտասարդական թատրոնին, ապա՝ Փեյսլի քաղաքի Փեյսլի երիտասարդական թատրոնին։ Հենց այստեղ էլ ծանոթացել ու մտերմացել է շոտլանդացի դերասան Ջեյմս Մաքավոյի հետ։ Թատերարվեստում առաջին քայլերը կատարող աղջկան  երկու տարի անց  վստահվել է գլխավոր դերը *Earth Crack* թատերական բեմադրության մեջ, որտեղ նրա խաղընկերներն էին երգիչ և դերասան Դեյվիդ Սնեդոնը և ՄաքԱվոյը։

Մաքդոնալդը հաճախել է Պորտոբելլոյի ավագ դպրոցը, որտեղ նույնպես մասնակցել է դպրոցական ներկայացումներին։ Ապա, հետևելով ՄաքԱվոյին, դարձել է Գլազգոյի երաժշտության և դրամայի թագավորական շոտլանդական ակադեմիայի դերասանական բաժնի ուսանող Հետագայում նրանք միասին նկարահանվել են ֆիլմում, և ներկայումս էլ շարունակում են համագործակցել. Մաքդոնալդը ղեկավարում է Էդինբուրգի երիտասարդական թատրոնը, որի հովանավոր-պատրոնն է ՄաքԱվոյը։

## Անձնական կյանք
Մաքդոնալդն ամուսնացած է շոտլանդացի դերասան Կալ ՄաքԱնինչի հետ, ում հետ ծանոթացել է քոլեջն ավարտելուց և Լոնդոն տեղափոխվելուց հետո։ Նրանք երեք երեխա ունեն, ապրում են Պորտոբելլոյում։

## Թատրոն

## Ֆիլմագրություն
### Կինո

### Հեռուստատեսություն

**Ռադիո**

## Մրցանակներ և առաջադրումներ

## Ծանոթագրություններ

## Արտաքին հղումներ
* 

Կատեգորիա:Ապրող անձինք
Կատեգորիա:Բրիտանացի կինոդերասանուհիներ
Կատեգորիա:Բրիտանացի դերասանուհիներ
Կատեգորիա:Բրիտանացի հեռուստատեսային դերասանուհիներ